text: [{"text_idx": "#000000", "text": "Dugay nang nagpuyo si Haring Wati sa ilalom sa yuta, apan usa ka adlaw niana mihangyo siya sa atong Ginoo nga unta mahimo siyang tawo aron makaalagad sa mga kabos."}, {"text_idx": "#000002", "text": "Paglabay sa panahon, gitawag sa atong Ginoo si San Pedro ug miingon: \u201cDro, adtoon ta si Haring Wati ug tan-awon nato kon makaila pa ba siya nato.\u201d Tuod man giadto nila si Haring Wati, apan wala na siya makaila kanila."}, {"text_idx": "#000004", "text": "Gitawag ni Haring Wati ang iyang sulugoon ug nagkanayon: \u201cHoy, tagai na siyag imnonon sa manok.\u201d"}, {"text_idx": "#000005", "text": "Miinom lang usab ang atong Ginoo sa tubig. Pagkahuman, miingon siya kang San Pedro: \u201cDali, Dro, mamauli na lang ta, kay si Haring Wati wa na gyod makaila nato.\u201d"}, {"text_idx": "#000006", "text": "Namauli tuod sila ug nag-ilis ug maanindot nga sapot. Tingpaniudto na pagkabalik nila sa ka Haring Wati."}, {"text_idx": "#000008", "text": "Pagkakita ni Haring Wati sa maanindot nilang sapot, iya dayon silang gipasaka ug gipalingkod. Giingnan ni Haring wati ang iyang mga sulugoon sa pag-andam sa lamesa, unya gidapit ang atong Ginoo ug si San Pedro pagdungan ug paniudto kaniya."}, {"text_idx": "#000009", "text": "Gihukas dayon sa atong Ginoo ang iyang amerikana ug gibutang duol sa kan-anan. Unya mao usab ang iyang gihimo sa iyang karsones ug sapatos, ug miingon siya: \u201cNan, amerikana ug sapatos ko, pangaon na lang mo kay kamo may gisilbihan ni Haring Wati.\u201d"}, {"text_idx": "#000010", "text": "Unya, giatubang sa atong Ginoo si Haring Wati ug miingon: \u201cHaring Wati. mihangyo ka kanako nga unta mahimo kang tawo aron ikaw maoy magbuhi sa mga kabos. Apan tataw na kaayo nga dili gayud ikaw mohimo niana. Nan karon, balik ka sa yuta.\u201d"}, {"text_idx": "#000011", "text": "Si Haring Wati miluhod sa atubangan sa atong Ginoo ug nangayog pasaylo. Apan wala gayud mabalhin ang hukom sa along Ginoo."}, {"text_idx": "#000015", "text": "Photo-copied from a collection of Cebuano literatures at the University of San Carlos\u2019 Cebuano Studies, are some translated old Bisayan folk stories (authors unknown) and probably used by American Teachers during the early 1900\u2019s in teaching Danawanon kids the English language. Some of these collections will be featured in our website\u2019s \u201cLindog Bisaya\u201d starting with \u201cIlagpot\u201d."}, {"text_idx": "#000016", "text": "We hope that by exposing our children to old Cebuano literatures, they will somehow appreciate their own Cebuano heritage and be encouraged to learn the language of their parents."}, {"text_idx": "#000018", "text": "Sa Unang panahon, kaniadtong makasulti pa ang mga hayop, may usa ka ilagang mapangahason, si Ilagpot."}, {"text_idx": "#000019", "text": "Usa ka buntag samtang nagsuroysuroy si Ilagpot sa daplin sa baybayon, nakakita siyag duha ka mangingisda nga mao pay pagpadulong sa lawod."}, {"text_idx": "#000020", "text": "\u201cAsa man mo, bay?\u201d pangutana sa ukitan nga ilaga."}, {"text_idx": "#000021", "text": "\u201cMoadto mi sa lawod aron pagpangita sa isdang walay bukog,\u201d mitubag ang usa ka mangingisda nga mikidhat sa iyang kauban. \u201cLamian kayo ning isdaa kay wala may bukog,\u201d padayon niya."}, {"text_idx": "#000023", "text": "\u201cNganong dili gud, basta may kaugalingon ka lang sakayan,\u201d tubag sa mangingisda."}, {"text_idx": "#000024", "text": "Si Ilagpot midalig kuha ug bukong ug kahoy nga maoy iyang gihimong sakayan ug bugsay, unya miadto na siya sa lawod."}, {"text_idx": "#000025", "text": "Didto sa lawod, gikahibalag niya ang malasugi."}, {"text_idx": "#000026", "text": "\u201cAsa ka man?\u201d pangutana sa malasugi."}, {"text_idx": "#000027", "text": "\u201cNangita ko sa isdang walay bukog.\u201d"}, {"text_idx": "#000028", "text": "\u201cDili uy,\u201d nagpanglingo si Ilagpot. \u201cKadaghan nimog bukog, ah!\u201d"}, {"text_idx": "#000032", "text": "Sukad pa sa karaang panahon, ang fiesta sa Maslog, tunog sa tibuok Sugbo, ug hinandum kaayo sa mga taga lungsod ug mga silingang baryo."}, {"text_idx": "#000033", "text": "(Sa hulagway mao ang duha ka haligi sa Maslog sa Amerika, si Paeng Mangubat ug Rey Espera nga nagpasiugda ning unang selebrasyon sa pista ni San Francisco de Asis. Ubos nga hulagway mao ang pipila sa mga bisitang Danawanon)"}, {"text_idx": "#000034", "text": "Tungod sa talagsaong kinaiya sa mga Masloganon, labi na sa pagka-maayong moabi-abi sa mga dumodoong, kaila man o dili, bata o tigulang, maanyag o laksot ang panagway, walay gipili ang mga taga Maslog sa pag-pasaka sa ilang mga panimalay ning pagsaulog sa fiesta ni San Francisco de Asis."}, {"text_idx": "#000045", "text": "Mga Lab-as ug Bahaw nga Balita"}, {"text_idx": "#000048", "text": "Si Man Sisa, as in Duterte\u2019s Store and Sisa\u2019s Tableya, kadtong tindahan tupad sa kang Taling, corner Rizal ug Mabini, namatay na sab, mga duha na semana milabay. Sa naglakaw ang pangadye, all you can drink sikwate ang gidalit."}, {"text_idx": "#000050", "text": "Grande kuno ang kasal, kay may anak si Iko nga naa sa Canada."}, {"text_idx": "#000054", "text": "Dakong subo ang akong gibati samtang nagbasa. Si Joveniano, usa ka higala, silingan ug buotang tinun-an sa Santo Tomas School, sumala a akong nahinumduman."}, {"text_idx": "#000060", "text": "Bisan sa iyang pag-palagpot sa sekretarya ug sacristan mayor, ang mga taga Danao puno sa pagdayeg ni Mons. Gerbolingo."}, {"text_idx": "#000065", "text": "Gibana-bana nga daghan ang mouli karong umaabot Septembre atol sa pagsaulog sa Pista ni Santo Tomas de Villanueva. May mouli kay moduaw sa mahal nga patron, pasalamat sa grasyang nadawat. Ang uban moduaw sa ilang mga higala ug paryente aron mapasundayag ang ilang kaanyag ug bag-ong kahimtang."}, {"text_idx": "#000066", "text": "May mga mananambal ug narses usab mosalmot ug motabang sa medical mission. Ug may manguli tungod sa ilang class o clan reunion."}, {"text_idx": "#000069", "text": "Daghan kanila, dugay pang wala mauli. Busa ato silang sultihan sa kausaban sa atong lungsod, aron dili intawon sila makugang ug makalitan ."}, {"text_idx": "#000070", "text": "Tingali makuratan sila sa precio sa mga palaliton. Sa ilang panahon, niadtong mga sip-onon pa sila, ang bantok nga puso, bahogan ug espisong dugodugo, tag singko centavos Lang."}]